Világbajnok kézisek válogatott búcsúja
Bejelentette visszavonulását a francia nõikézilabda-válogatott két világbajnok játékosa, Véronique Pecqueux-Rolland és Estelle Vogein. A két kézilabdázónõ a továbbiakban csupán klubjában, a Besanconban, illetve a Metzben kíván pályára lépni.
A 33 esztendõs Véronique Pecqueux-Rolland pályafutása során megfordult a HBC Coublevie (1986-1988), a Saint-Egréve Echirolles (1988-1990), a HBC Chambéry (1990-1991), a La Motte-Servolex (1991-1992), a CSL Dijon (1992-1996), az ES Besancon (1996-1999), illetve a Cercle Dijon Bourgogne (1999-2002) csapatában. 2002 óta ismét az ES Besancont erõsíti.

Pályafutása során kétszer nyert francia bajnokságot (1998, 2003), kétszer Ligakupát (2003, 2004), egyszer francia kupát (2003). A francia válogatottban 1993. március 12-én mutatkozott be, összesen 244 alkalommal öltötte magára a nemzeti mezt, s 742 gólt szerzett.

Legnagyobb sikereként világbajnoki arany- (2003) és ezüstérmet (1999), valamint Európa-bajnoki bronzot (2002) nyert. Tagja volt a sydneyi olimpián hatodik és Athénban negyedik helyen végzett válogatottnak - mindkét ötkarikás játékokon õt választották a torna legjobb beállósának.

"Az Európa-bajnokság után sokat beszéltem a férjemmel arról, hogyan tovább. Végül úgy döntöttem, nem szerepelek többet a válogatottban. Tudni kell a megfelelõ pillanatban visszavonulni, ez az idõ most elérkezett. Nagyon nehéz kimondanom, mert sokat jelent a nemzeti mez számomra. Beszéltem Olivier Krumbholz szövetségi kapitánnyal is, aki megértette a döntésemet" - nyilatkozta Pecqueux-Rolland.

"Olyan játékos volt, akire még a legnehezebb pillanatban is biztosan lehetett számítani. Visszavonulásával nagy ûrt hagy maga mögött" - mondta Krumbholz.

"Magamban már a decemberi Európa-bajnokság után meghoztam a döntést, s befejezem a szereplést a nemzeti csapatban" - nyilatkozta a másik nagy búcsúzó, Estelle Vogein. A 28 éves játékos 105 alkalommal lépett pályára a nemzeti együttesben, s 151 gólt szerzett.

Vogein a továbbiakban szintén klubkötelezettségének szeretne eleget tenni, ennek megfelelõen újabb egy évvel meghosszabbította szerzõdését a Metz csapatával.

Elõzõ

-   1
-   2

Következõ